“Кармэн” Бізэ — адна з самых папулярных опер у свеце. А ў нашым Вялікім тэатры яна ўвогуле штосьці накшталт талісмана. Замацавалася на яго сцэне з дня адкрыцця — і практычна не сыходзіць, хіба пастаноўкі змяняюцца. Ды яшчэ і гастрольныя спектаклі прыязджаюць. Дык што на такім фоне могуць зрабіць студэнты Опернай студыі Акадэміі музыкі? Асабліва пры сціплым бюджэце, амаль без выдаткаў на сцэнаграфію і касцюмы. Але ж пры ўсім гэтым вучэбны, здавалася б, спектакль атрымаўся рэзанансным.